Hányan vannak?
"Orvosok hada gyûrje föl a textilnemûjét, ha annyi vadonatúj járványt akar fölfedezni, amennyi napjainkban támad. Vagy árad? Lehet, hogy társadalomtudósokra tartozik ez inkább, meg ránk, a föld egyszerû népére. Mert legtöbbet minket köhögtet, erõs rohamokkal."
Orvosok hada gyûrje föl a textilnemûjét, ha annyi vadonatúj járványt akar fölfedezni, amennyi napjainkban támad. Vagy árad? Lehet, hogy társadalomtudósokra tartozik ez inkább, meg ránk, a föld egyszerû népére. Mert legtöbbet minket köhögtet, erõs rohamokkal.
Történt például, nem is olyan régen, hogy a legfõbb állami méltóságunk nem méltóztatott kezet fogni valakivel, amikor átadta neki a kitüntetést. Nem kényszer alatt dolgozott, senki nem böködte hátulról pisztoly csövével. Ahhoz, hogy megkapja az illetõ, az õ hozzájárulása is kellett, mégse nyújtotta kezét. Elfelejtette volna idõközben? Vagy rájött volna, hogy nem is érdemli meg? Mindkettõ igaz lehet, de mégis furcsán adta elõ magát. Olyan gesztus ez, bacilusát vagy vírusát azonnal széttüsszenti a televízió meg a rádió. Aki nem kapott zsebkendõt az orra alá, könnyen beszippanthatta.
Be is nyelte. Történt a következõ kitüntetésözönben, hogy kilencen nem nyújtottak kezet, nem az államfõnek, hanem a miniszterelnöknek, és hatan az országgyûlés elnökének. Súlyos kisebbségben voltak, de így is föltûnt. Tanulékony, jól képzett, értelmes ember valamennyi, és biztos vagyok benne, meg is érdemelte mindegyik, amit kapott. Tudniuk kellett, hogy éppen a miniszterelnök terjesztette föl neveiket az államelnök színe elé, és biztosan tudott róla az országgyûlés elnöke is, hiszen az ilyen aktusok nem suba alatt szoktak megesni. A fertõzet azonban fertõzet, nekik meg kellett mutatniuk ország-világ elõtt, hogy elfogadni ugyan nagyon hajlandók az elismerést, jól megdolgoztak érte, de kezet nem adnak rá. Lázas tünetek nem látszottak rajtuk, gerincbajok se mutatkoztak, nem is bicegtek jobban, mint az idõskori sokévi átlag. Valami rejtett kólika támadhatta meg õket.
A kitüntetési ügyetlenkedések mellett tüntetési hozadékként verõdött bele a köztudatba egy vadonatúj kifejezés, a „mûveleti terület". Lefogadom, ez is ágynak dönt egy fél sereget. Két nap, három elég volt rá, hogy elterjedjen ez is. Rendõrségi szakszóból lett közismereti kifejezés, érzi mindenki. Neki is ugrottak néhányan mindjárt, mondván, nincsen benne az alkotmányban, tehát ilyen nincsen is. Ahogy némely mohamedánok mondják, ami nincsen benne a Koránban, az nincsen is. Mások meg azt mondják, benne van, de nem ott, ahol keresik. Kinn a macska, benn az egér? Nem tudom, kellene-e ide vizes borogatás, vagy az aszpirin is megteszi, de tény, egy-két parlamenti bizottságot már levett a lábáról. Mert idõközben kiderült, ennek is van jobboldali nézete, meg baloldali is.
Aztán, itt van például a kivonulások járványa. Ez már a rómaiakat is megtáncoltatta, de most munkamegosztásban végzik. Elõször a te néped vonul ki tiltakozása jeléül, aztán az enyém. Megtehetjük, te is annak a KISZ-nek voltál a vezéregyénisége, amelyiknek én, és az én apám meg a te apósod ugyanannak a pártnak volt keménykötésû fejese. Együtt tanultuk a harcot.
A zavaros napok alatt a tévébemondókat és mûsorvezetõket is elérte a nyavalya. Híradóvá vált hajnalok hajnaláig majdnem az összes fogható tévécsatorna. Kint voltak a tudósítók, mûholdas közvetítõ kocsikkal, és bentrõl dirigálták õket. Korszakos kérdések bukkantak elõ láncolatban, csatornáktól függetlenül, szinte beleremeg az emberfia, hogyan tudták kitalálni. Az a veretesen hülye kérdés, hogyan „éli meg" például a rendõr a feléje röpködõ utcaköveket és szálfákat, a tömeg meg a gumilövedéket és a paprikagázt, most nem jött elõ. Hányan vannak? – kérdezték rendre, és az elõször még gyanútlan tudósítók csak tekergették nyakukat, aztán gágogtak és hápogtak. Ki tudna ekkora tömeget megszámlálni? Beleélve magamat szorult helyzetükbe, elgondoltam, mi lett volna, ha például engem kérdeznek. Szilajnagy eszemmel hetykén rávágtam volna: tizenkétezer-hatszázharminchárman. Tátva maradt volna a kérdezõ szája: biztos? Ide a rozsdás bökõt, ha nem annyi! Kiküldött õrszemként megbicsaklottam volna azonban a csata hevében magam is: újra kell olvasnom, mert a jobb sarokban valaki nagyon ugrált.
Honnan jött belém ez a vírus? A szavazatokat is újra akarja mindig számlálni valaki.